கேள்வி: வைபவ் கவுல் குறித்து விரிவாக சொல்லுங்கள்.
பதில்: வைபவ் கவுல் (''Vaibhav Kaul'') இந்தியா சேர்ந்த ஒரு புவியியலாளராவார். இமயமலைப் புவியியலாளர், சுற்றுச்சூழல் அறிஞர், புகைப்படக் கலைஞர் மற்றும் ஓவியர் என இவருக்கு பன்முகங்கள் உண்டு. ஆக்சுபோர்டு பல்கலைக்கழகம் செஃப்பீல்ட் பல்கலைக்கழகம் தில்லி பல்கலைக்கழகம் சுற்றுச்சூழல் மாற்றம் நிறுவனத்தின் முன்னாள் மாணவர் ஆவார். இராயல் புவியியல் சங்கம் மற்றும் இராயல் ஆசியாடிக் சங்கம் போன்றவற்றில் உறுப்பினர் தகுதியைப் பெற்றிருந்தார். வளிமண்டல அறிவியல், புவி உருவியல் பற்றிய ஆய்வுகளுடன் மனிதப் புவியியல் மற்றும் பண்பாட்டு மானிடவியல் ஆகியவற்றை ஒருங்கிணைக்க கவுல் புதிய அணுகுமுறைகளைப் பயன்படுத்தினார். இந்தியாவின் பனிமூடிய உயர் மலை பகுதிகளான லாஹௌல் மற்றும் ஸ்பிதி மாவட்டம், கார்வால் கோட்டம், குமாவுன் கோட்டம் மற்றும் சிக்கிம் உள்ளிட்ட பகுதிகளில் சமூக சுற்றுச்சூழல் மாற்றத்தையும் பேரழிவு இடர்களையும் ஆய்வு செய்துள்ளார். இவரது இயற்கை நிலக்காட்சி, காட்சி புவியியல் மற்றும் காட்சி இனவியல் படைப்புகள் ஆசியா, ஆப்பிரிக்கா, ஐரோப்பா மற்றும் அமெரிக்காவில் காட்சிப்படுத்தப்பட்டு வெளியிடப்பட்டுள்ளன. இமயமலை மாற்றம், ஆபத்து, நம்பிக்கை மற்றும் நெகிழ்ச்சி பற்றிய தனது ஆராய்ச்சியின் அடிப்படையில் 2016 ஆம் ஆண்டு ஆவணப்படமான மலையை எதிர்கொள்ளல் (''ஃபேசிங் தி மவுண்டனை'' ) படத்தை உருவாக்க இவர் திரைப்பட இயக்குநர் இராசு ஆரிசனுடன் இணைந்து ஆலோசித்தார். 2017 ஆம் ஆண்டு ஒரு விழிப்புணர்வு (''அன் அவேக்கனிங் ) மற்றும் 2018 ஆம் ஆண்டு காலத்தின் சிறைச்சாலையில் பனிப்பந்துகளுடன் விளையாடுவது'' ( பிளேயிங் வித் சுனோபால்சு இன் தி பிரிசன் ஆப் டைம்) என்ற இரண்டு கலைப்படங்களில் தோன்றினார் இந்த இரண்டு கவித்துவமான ஆங்கிலோ-இமாலயப் படங்களிலும் ஒளிப்பதிவாளர் இயான் சேடனுடன் இணைந்து வைபவ் பணியாற்றினார். இமயமலை நிகழும் சமூக, பொருளாதார, பண்பாட்டு மாற்றங்களை எடுத்துக்காட்டும் வகையில் கவுல் மேற்கொண்ட புவியியல் ஆராய்ச்சியை அடிப்படையாகக் கொண்டு 2018 ஆம் ஆண்டின் விருது பெற்ற ''மவுண்டன், பிரீசுட்டு, சன்'' ஆகிய படங்களிலும் கவுல் மற்றும் செடோன் இணைந்து பணியாற்றினர்.